SAPPE วิ่งแรง 5% โบรกแนะ “ซื้อ” อัพเป้าใหม่ 50 บ. คาดกำไรปี 65 โตกว่า 40%
SAPPE วิ่งแรง 5% ราคาหุ้น 41 บ. โบรกแนะนำ “ซื้อ” อัพเป้าใหม่ 50 บ. คาดกำไรปี 65 โตกว่า 40% ทะลุ 600 ลบ. รับตลาดส่งออกฟื้นตัว
SAPPE วิ่งแรง 5% โบรกแนะนำ “ซื้อ” อัพเป้าใหม่ 50 บ. คาดกำไรปี 65 โตกว่า 40% รับตลาดส่งออกฟื้นตัว
8 ธ.ค. 2565

ผู้สื่อข่าวรายงานว่า วันนี้ (8 ธ.ค.65) ราคาหุ้น บริษัท เซ็ปเป้ จำกัด (มหาชน) หรือ SAPPE ล่าสุด ณ เวลา 15:20 น. อยู่ที่ระดับ 41 บาท บวก 2 บาท หรือ 5.13% สูงสุดที่ระดับ 41 บาท ต่ำสุดที่ระดับ 38.75 บาท ด้วยมูลค่าซื้อขาย 43.47 ล้านบาท

ทั้งนี้บล.ฟิลลิป (ประเทศไทย) คาดการดำเนินงานไตรมาส 4/65 ย่อตัวเมื่อเทียบจากไตรมาสก่อน จากปัจจัยฤดูกาลและเป็นจุดต่ำสุดของปี อย่างไรก็ตามเมื่อเทียบจากปีก่อนเติบโตขึ้นมากจากฐานต่ำในช่วงเดียวกันปีก่อน และตลาดส่งออกฟื้นตัวต่อเนื่อง โดยเฉพาะโซนยุโรปอย่างประเทศฝรั่งเศส ที่มียอดขายขึ้นมาเป็นระดับ TOP 3 ของส่งออก ชดเชยในประเทศที่ทรงตัวถึงติดลบเล็กน้อยจากตลาด Functional Drink ชะลอตัว และยังไม่มีการออกสินค้า NPD ใหม่ๆ
โดยเบื้องต้นคาดกำไรสุทธิไตรมาส 4/65  อยู่ที่ราว 102 ล้านบาท สูงกว่าคาดก่อนหน้า ส่งผลให้กาไรทั้งปีขยับขึ้นเป็น 601 ล้านบาท เพิ่มขึ้น 46.2% เมื่อเทียบจากปีก่อน ด้านต้นทุน PET Resin มีแนวโน้มลดลงคาดจะเป็นบวกต่อมาร์จิ้นไตรมาส 1/66 จากในไตรมาสนี้ยังใช้สต็อกเก่า และ U-Rate ชะลอลงเมื่อเดทียบจากปีก่อน จากปัจจัยข้างต้น ปรับราคาพื้นฐานปี 66 ขึ้นเป็น 50 บาท/หุ้น อิง P/E ที่ 23 เท่า คงคำแนะนำ “ซื้อ”